cyanic-selkie/wikianc huggingface dataset:
চট্টগ্রাম
সাহিত্য
চট্টগ্রামে বাংলা সাহিত্যের বিকাশ শুরু হয় ষোড়শ শতকে। সে সময়কার চট্টগ্রামের শাসক পরাগল খাঁ এবং তার পুত্র ছুটি খাঁর সভা কবি ছিলেন কবীন্দ্র পরমেশ্বর ও শ্রীকর নন্দী। কবীন্দ্র পরমেশ্বর মহাভারতের অশ্বমেধ পর্বের একটি সংক্ষিপ্ত বাংলা অনুবাদ করেন। আর শ্রীকর নন্দী জৈমিনি সংহিতা অবলম্বনে অশ্বমেধ পর্বের বিস্তারিত অনুবাদ করেন।
সংস্কৃতি
চট্টগ্রামের সাংস্কৃতিক ঐতিহ্য সুপ্রাচীন। জানা ইতিহাসের শুরু থেকে চট্টগ্রামে আরাকানী মঘীদের প্রভাব লক্ষনীয়। ফলে গ্রামীণ সংস্কৃতিতেও এর যথেষ্ট প্রভাব রয়েছে। সে সময় এখানকার রাজারা বৌদ্ধধর্মাবলম্বী হওয়ায় তার প্রভাবও যথেষ্ট। সুলতানি, আফগান এবং মোগল আমলেও আরাকানীদের সঙ্গে যুদ্ধবিগ্রহ লেগেই ছিল। ফলে শেষ পর্যন্ত মঘীদের প্রভাব বিলুপ্ত হয়নি। এছাড়া চট্টগ্রামের মানুষ আতিথেয়তার জন্য দেশ বিখ্যাত।
চট্টগ্রামের বর্তমান সংস্কৃতির উন্মেষ হয় ১৭৯৩ সালে ইস্ট ইন্ডিয়া কোম্পানি কর্তৃক চিরস্থায়ী বন্দোবস্ত প্রবর্তনের পর। এর ফলে ভারতীয় উপমহাদেশে সামাজিক ধানোৎপাদন ও বণ্টনে পদ্ধতিগত আমূল পরিবর্তন হয়। অন্যান্য স্থানের মতো চট্টগ্রামেও একটি নতুন মধ্যবিত্ত সম্প্রদায়ের উদ্ভব হয়। নতুন এরই ফাঁকে ইংরেজরা প্রচলনা করে ইংরেজি শিক্ষা। মধ্যবিত্ত সম্প্রদায় ইংরেজি শিক্ষার মাধ্যমে পাশ্চাত্যের সঙ্গে পরিচিত হতে শুরু করে।
চট্টগ্রামের আঞ্চলিক গানের ইতিহাস সমৃদ্ধ। একাধারে নন্দীত গায়ক, সুরকার ও গীতিকার এম এন আখতার এর হাতে গড়া শেফালী ঘোষ এবং শ্যাম সুন্দর বৈষ্ণবকে বলা হয় চট্টগ্রামের আঞ্চলিক গানের সম্রাট ও সম্রাজ্ঞি। আর অসংখ্য আঞ্চলিক গান ও মাইজভান্ডারী গান এর রচয়িতা আবদুল গফুর হালী বৃহত্তর চট্টগ্রাম অঞ্চলে গীত দরিয়া বা গানের সাগর নামে পরিচিত। আঞ্চলিক গান, মাইজভান্ডারী গান ও কবিয়াল গান চট্টগ্রামের অন্যতম ঐতিহ্য। কবিয়াল রমেশ শীল একজন বিখ্যাত কিংবদন্তি শিল্পী। জনপ্রিয় ব্যান্ড সোলস, এল আর বি, রেঁনেসা, নগরবাউল এর জন্ম চট্টগ্রাম থেকেই। আইয়ুব বাচ্চু, কুমার বিশ্বজিৎ, রবি চৌধুরী, নকীব খান, পার্থ বডুয়া, সন্দিপন, নাসিম আলি খান, মিলা ইসলাম চট্টগ্রামের সন্তান। নৃত্যে চট্টগ্রামের ইতিহাস মনে রখার মত। রুনু বিশ্বাস জাতীয় পর্যায়ে বিখ্যাত নৃত্যগুরু। চট্টগ্রামের বিখ্যাত সাংস্কৃতিক সংগঠন হল দৃষ্টি চট্টগ্রাম, বোধন আবৃত্তি পরিষদ, প্রমা, "অঙ্গন" চট্টগ্রাম বিশ্ববিদ্যালয়, আলাউদ্দিন ললিতকলা একাডেমি, প্রাপন একাডেমি, উদিচি, আবৃত্তি সমন্বয় পরিষদ, ফু্লকি, রবীন্দ্রসঙ্গীত শিল্পী সংস্থা, রক্তকরবী, আর্য সঙ্গীত, সঙ্গীত পরিষদ। মডেল তারকা নোবেল, মৌটুসি, পূর্ণিমা,শ্রাবস্তীর চট্টগ্রামে জন্ম। সাংস্কৃতিক কর্মকাণ্ড পরিচালিত হয় জেলা শিল্পকলা একাডেমি, মুসলিম হল, থিয়েটার ইন্সটিটিউটে।
মেজবান
মেজবান চট্টগ্রামের একটি ঐতিহ্যবাহী জনপ্রিয় ভোজন উৎসব। যেকোনো বিশেষ অনুষ্ঠানে চট্টগ্রামে মেজবান আয়োজন করা হয়ে থাকে। এইধরণের আয়োজনে ৫ শতাধিক মানুষকে আপ্যায়ন করা হয়ে থাকে। মূলত গরম ভাত, গরুর মাংস, মুগ বা ছোলার ডালে মেশানো মাংস, গরুর নলা থাকে মেজবানের প্রধান মেন্যু। ১৫০০ শতকে কবি বিজয় গুপ্তের পদ্মপূরাণ কাব্যগ্রন্থে এই উৎসবের তথ্য পাওয়া যায়। ১৬০০ শতকে সৈয়দ সুলতানের নবীবংশ কাব্যগ্রন্থে ভোজন অর্থে 'মেজোয়ানি' শব্দের ব্যবহার লক্ষ্য করা যায়। ফারসি শব্দ মেজবান অর্থ অতিথি আপ্যায়নকারী, মেজবানি অর্থ আতিথেয়তা।
যোগাযোগ ও গণমাধ্যম
থাম্ব|বাংলাদেশ বেতার চট্টগ্রাম কেন্দ্র চট্টগ্রাম ভিত্তিক বিভিন্ন দৈনিক, সাপ্তাহিক, বাণিজ্যিক পত্রিকাসহ বিভিন্ন সংবাদপত্র প্রকাশিত হয়ে থাকে। দৈনিক সংবাদপত্রের মধ্যে দৈনিক আজাদী, দৈনিক পূর্বকোণ, দৈনিক পূর্বদেশ, দৈনিক বীর চট্টগ্রাম মঞ্চ, দৈনিক সুপ্রভাত বাংলাদেশ উল্লেখযোগ্য। উল্লেখযোগ্য সাপ্তাহিকের মধ্যে রয়েছে চট্টলা, জ্যোতি, সুলতান, চট্টগ্রাম দর্পণ এবং মাসিক সংশোধনী, পুরবী, মুকুলিকা এবং সিমন্তো। চট্টগ্রামের একমাত্র প্রেস কাউন্সিল চট্টগ্রাম প্রেস ক্লাব, যেটি ১৯৬২ সালে গঠিত হয়েছিল। সরকারি মালিকানাধীন বাংলাদেশ টেলিভিশন, পাহাড়তলীতে তাদের চট্টগ্রাম কেন্দ্র পরিচালনা করে থাকে। বাংলাদেশ বেতারের চট্টগ্রাম ট্রান্সমিশন কেন্দ্রের মূল স্টুডিও আগ্রাবাদে অবস্থিত. এছাড়া কালুরঘাটে একটি বেতার সম্প্রচার কেন্দ্র রয়েছে। পাশাপাশি চট্টগ্রামে বাংলাদেশের প্রায় সব টেলিভিশন ও রেডিওর কভারেজ রয়েছে। বেসরকারি এফএম রেডিও রেডিও ফুর্তি এবং রেডিও টুডের চট্টগ্রাম সম্প্রচার কেন্দ্র রয়েছে।
টেলিভিশন, চলচ্চিত্র, জার্নাল, সঙ্গীত এবং বই সহ বাংলাদেশের জনপ্রিয় সংস্কৃতির সব দিক থেকে চট্টগ্রামকে ফুটিয়ে তোলা হয়েছে। প্রখ্যাত বলিউড চলচ্চিত্র পরিচালক আশুতোষ গোয়ারিকর ১৯৩০ সালের চট্টগ্রাম বিদ্রোহের উপর ভিত্তি করে একটি চলচ্চিত্র পরিচালনা করেছিলেন, যার নাম খেলে হাম জি জান সে, যেটিতে অভিষেক বচ্চন প্রধান ভূমিকায় অভিনয় করেছিলেন।
পরিসেবাসমূহ
থাম্ব|ট্টগ্রাম ওয়াসার মোহরা পানিশোধনাগার প্রকল্প
বাংলাদেশ বিদ্যুৎ উন্নয়ন বোর্ডের দক্ষিণাঞ্চল নগরবাসীকে বিদ্যুৎ সরবরাহের করে থাকে। শহরের মোট বিদ্যুৎ খরচ প্রায় ১০০০ মেগাওয়াট। যদিও পুরো চট্টগ্রাম নগর ও শহর জুড়ে সঠিকভাবে তা দাঁড়ায় প্রায়১ ৩০০ মেগাওয়াট। এসএস পাওয়ার প্ল্যান্ট আগামী বছর উৎপাদনে যাবে এবং এর উৎপাদন ক্ষমতা হবে ১৩২০ মেগাওয়াট, এবং এটি চট্টগ্রাম শহরকে বাংলাদেশের বিদ্যুৎ উৎপাদন কেন্দ্র হিসেবে তৈরি করেছে। স্বরাষ্ট্র মন্ত্রণালয়ের অধীনে বাংলাদেশ ফায়ার সার্ভিস ও সিভিল ডিফেন্স বিভাগ দ্বারা অগ্নি নির্বাপণ সেবা প্রদান করা হয়। চট্টগ্রাম ওয়াসা শহরে পানি সরবরাহ ও পয়ঃনিষ্কাশন ব্যবস্থা পরিচালনা করে থাকে। প্রাথমিকভাবে কর্ণফুলী নদী থেকে পানি উত্তোলন করা হয় এবং তারপর মোহরা পরিশোধন কেন্দ্রে তা পরিশোধিত করা হয়।
চট্টগ্রামে গ্রামীণফোন, বাংলালিংক, রবি, টেলিটক এবং এয়ারটেল সহ দেশের সকল প্রধান মোবাইল অপারেটর দ্বারা পরিবেশিত ব্যাপক জিএসএম এবং সিডিএমএ কভারেজ রয়েছে। যদিও, ল্যান্ডলাইন টেলিফোন পরিষেবা রাষ্ট্রীয় মালিকানাধীন বাংলাদেশ টেলিকমিউনিকেশন্স কোম্পানি লিমিটেডের (বিটিসিএল) পাশাপাশি কিছু বেসরকারি অপারেটরের মাধ্যমে প্রদান করা হয়। বিটিসিএল ৪জি পরিষেবা প্রদানকারী বাংলালায়ন এবং কিউবি সহ কিছু ব্যক্তিগত আইএসপি-এর সাথে ব্রডব্যান্ড ইন্টারনেট পরিষেবাও প্রদান করে।
অনন্ত লক্ষণ কানহেরে
অনন্ত লক্ষ্মণ কানহেরে (৭ জানুয়ারি ১৮৯২ - ১৯ এপ্রিল ১৯১০) ভারতের স্বাধীনতা যুদ্ধের একজন সশস্ত্র বিপ্লবী ছিলেন অনন্ত লক্ষ্মণ কানহেরে। তিনি গণেশ দামোদর সাভারকর এবং বিনায়ক দামোদর সাভারকর প্রতিষ্ঠিত বিপ্লবী সংগঠন 'অভিনব ভারত'-এর সদস্য ছিলেন। কালেক্টর নাশিকের A.M.T জ্যাকসনকে হত্যা করেন অনন্ত কানহেরে। ক্ষুদিরাম বসুর পরে সর্বকনিষ্ঠ ভারতীয় বিপ্লবী হয়েছিলেন অনন্ত লক্ষ্মণ কানহেরে।অনন্ত কানহেরে জ্যাকসনকে গুলি চালায় তার ফলে সবাই প্রত্যেকে দেখে নিজের আসনে বসতে যাচ্ছিলেন। জ্যাকসন ঘটনাস্থলেই মারা যান। অনন্ত কানহেরে চুপচাপ নিজের আসনে দাঁড়িয়েছিলেন, তাকে গ্রেপ্তার করা হয়েছিল। কানহেরে, কৃষ্ণজি গোপাল কারভে এবং দেশপাণ্ডের বিরুদ্ধে অভিযোগ আনা হয়েছিল। ২০ই মার্চ ১৯১০ সালে তিনজনকেই মৃত্যুদণ্ড দেওয়া হয়েছিল। ১৯ এপ্রিল, ১৯১০, তিনজনকেই বন্দি কারাগারে ফাঁসি দেওয়া হয়েছিল।
চট্টগ্রাম
স্বাস্থ্য
নগরীর বেসরকারি হাসপাতালগুলোর মধ্যে রয়েছে এভারকেয়ার হাসপাতাল, ইন্টারন্যাশনাল মেডিকেল কলেজ হাসপাতাল, ইম্পেরিয়াল হাসপাতাল, ন্যাশনাল হাসপাতাল, পার্ক ভিউ হাসপাতাল, ম্যাক্স হাসপাতাল অ্যান্ড ডায়াগনসিস, মেট্রোপলিটন হাসপাতাল, মাউন্ট হাসপাতাল, বঙ্গবন্ধু মেমোরিয়াল হাসপাতাল, শেভরন ক্লিনিক, সার্জিস্কোপ হাসপাতাল, সিএসসিআর, সেন্টার পয়েন্ট হাসপাতাল প্রভৃতি।
অনন্ত লক্ষণ কানহেরে
জন্ম ও শৈশব
অনন্ত লক্ষ্মণ কানহেরে জন্মগ্রহণ করেন ১৮৯২ সালের ৭ই জানুয়ারি রত্নগিরি জেলার খেদ তালিকার আইন মেটে গ্রামে। তারা দুই বোন এবং দুই ভাই ছিল। তিনি প্রাথমিক শিক্ষা ইন্দোরে হয় এবং তাঁর পরবর্তী শিক্ষা আওরঙ্গবাদে সম্পন্ন করেন। তাঁর বড়ো ভাইয়ের নাম গণপতিও এবং তাঁর ছোটো ভাইয়ের নাম শঙ্কররাও।
চট্টগ্রাম
স্বাস্থ্য
এছাড়াও চট্টগ্রামের খুলশিতে এস এ কাদেরী টিচিং ভেটেরিনারি হাসপাতাল নামে একটি পশু হাসপাতাল রয়েছে।
ক্রীড়া
থাম্ব|[[জহুর আহমেদ চৌধুরী স্টেডিয়াম]] বাংলাদেশের অন্যান্য স্থানের মতো চট্টগ্রামে বিভিন্ন জনপ্রিয় খেলা যেমন ফুটবল, ক্রিকেট, বিলিয়ার্ড, টেবিল টেনিস, অ্যাথলেটিক্স, সকার, দাবা, বাস্কেটবল, হকি, কাবাডি, ভলিবল ইত্যাদি প্রচলিত রয়েছে। ব্যাডমিন্টনও একটি অন্যতম জনপ্রিয় খেলা। চট্টগ্রামের ঐতিহাসিকগণ অবশ্য বেশ কিছু প্রাচীন খেলার কথা উল্লেখ করে থাকেন। এর মধ্যে রয়েছে বলীখেলা, গরুর লড়াই. তুম্বুরু, চুঁয়াখেলা, ঘাডুঘাডু, টুনি ভাইয়র টুনি, তৈইক্যা চুরি, হাতগুত্তি, কইল্যা, কড়ি, নাউট্টা চড়াই, ডাংগুলি, নৌকা বাইচ ইত্যাদি। এর মধ্যে জব্বারের বলীখেলার কারণে বলীখেলা, কুস্তি এবং নৌকা বাইচ এখনও চালু আছে। গ্রামাঞ্চলে বৈচি, ডাংগুলি এখনো দৃষ্টি আকর্ষণ করে। তবে, অন্যগুলোর তেমন কোন প্রচলন দেখা যায় না।
জাতীয় পর্যায়ে চট্টগ্রামের খেলোয়াড়দের যথেষ্ট সুনাম রয়েছে। দেশের বাইরে থেকে সুনাম আনার ক্ষেত্রেও চট্টগ্রামের ক্রীড়াবিদদের অবদান উল্লেখযোগ্য। আইসিসি ট্রফি জেতা বাংলাদেশ ক্রিকেট দলের দলনেতা ছিলেন আকরাম খান। কমনওয়েলথ গেমস থেকে বাংলাদেশের পক্ষে প্রথম স্বর্ণপদক অর্জনকারী চট্টগ্রামের শুটার আতিকুর রহমান।
চট্টগ্রামের স্প্রিন্টার মোশাররফ হোসেন শামীম জাতীয় পর্যায়ে পরপর ৭ বার ১০০ মিটার স্প্রিন্টে চ্যাম্পিয়ন হোন। এ কারণে ১৯৭৬ সালে বাংলাদেশ দল যখন প্রথম বিশ্ব অলিম্পিকে অংশ নেয় তখন মোশাররফ হোসেন শামীম বাংলাদেশের পক্ষে একমাত্র ক্রীড়াবিদ ছিলেন।
চট্টগ্রামের ক্রীড়াঙ্গণের মূল কেন্দ্র চট্টগ্রাম এম এ আজিজ স্টেডিয়াম। চট্টগ্রামের প্রধান ক্রীড়া সংগঠন চট্টগ্রাম জেলা ক্রীড়া পরিষদের প্রধান কার্যালয় এই স্টেডিয়ামে। জহুর আহমেদ চৌধুরী স্টেডিয়াম দেশের অন্যতম ক্রিকেট স্টেডিয়াম। বাংলাদেশ প্রিমিয়ার লিগে চট্টগ্রামের প্রতিনিধিত্ব করছে চট্টগ্রাম চ্যালেঞ্জার্স।
মুষ্টিযুদ্ধ (ভারতীয় উপমহাদেশের খেলা)
মুষ্টিযুদ্ধ (সংস্কৃত এবং मुष्टि युद्ध ; ) হচ্ছে ভারতীয় উপমহাদেশে প্রচলিত একটি ঐতিহ্যবাহী শারীরিক সংঘাতমূলক ক্রীড়া। এই খেলার নামটি এসেছে সংস্কৃত শব্দ মুষ্টি এবং যুদ্ধ (যুদ্ধ, লড়াই, সংঘর্ষ) থেকে। ব্যুৎপত্তিগতভাবে যদিও মুষ্টিযুদ্ধ দ্বারা যেকোন ধরনের বক্সিংকেই বোঝানো যেতে পারে, বর্তমানকালে মুষ্টিযুদ্ধ শব্দটি দ্বারা মূলত বেনারসের মুকি বক্সিং-কেই নির্দেশ করা হয়ে থাকে, যেটা এখন পর্যন্ত টিকে থাকা নিরস্ত্র লড়াই রীতি। পাঞ্জাবে যদিও লোহমুষ্টি নামক একটি সশস্ত্র লড়াইয়ের প্রথা চালু আছে, যেখানে যোদ্ধারা এক হাতে লোহার আংটি পরেন; তবে এখন আর সেটা লড়াইয়ে ব্যবহৃত হয় না।
আগ্রহী যোদ্ধারা বছরের পর বছর ধরে প্রশিক্ষণের মধ্য দিয়ে যান, পাথর ও অন্যান্য শক্ত পৃষ্ঠে পরখ করে নিজেদের মুষ্ঠি শক্ত করেন, যতদিন না পর্যন্ত তারা খালি হাতে আঘাৎ করে নারকেল এবং পাথর ভেঙে ফেলতে সক্ষম হন। কুঁচকি ব্যতীত দেহের যে কোন অংশ লক্ষ্য করেই আঘাত করা যেতে পারে, তবে মাথা এবং বক্ষ-ই মূল লক্ষ্য থাকে। লড়াইয়ের কৌশলের মধ্যে ঘুষি, লাথি, কনুই মারা, হাঁটু মারা এবং আঁকড়ে ধরা অন্তর্ভুক্ত। মুষ্টিযোদ্ধারা কোন ধরনের প্রতিরক্ষামূলক বর্ম পরেন না এবং খালি হাতেই লড়াই করেন। একক, একক বনাম দল, কিংবা দল বনাম দল পদ্ধতিতে খেলা হতে পারে। নক-আউট, রিং-আউট, কিংবা নতি স্বীকার (সাবমিশন) পদ্ধতিতে বিজয়ী নির্ধারণ করা হয়।
এই ধরনের মার্শাল আর্টের সাথে বৃহত্তর ভারতের অন্যান্য স্থানে প্রচলিত মার্শাল আর্ট, যেমন- থাইল্যান্ডের মুই থাই (Muay Thai), লাওস এর মুই লাও (Muay Laos), কম্বোডিয়ার প্রাদাল সেরাই (Pradal Serey), এবং মায়ানমারের লাথি (Lethwei) সম্পর্ক রয়েছে।
ইতিহাস
প্রাচীন ভারতে নানাবিধ ধরনের মুষ্টিযুদ্ধের প্রচলন ছিল। মুষ্টিযুদ্ধের প্রাচীনতম উল্লেখ পাওয়া যায় প্রাচীন ভারতীয় মহাকাব্য, যেমন- রামায়ণ এবং ঋগ্বেদ এ। মহাভারতে, দুজন যোদ্ধার মুষ্টিবদ্ধ হাতে লড়াইয়ের কথা উল্লেখ রয়েছে, যেখানে লাথি, অঙ্গুলি-আঘাত, হাঁটুতে আঘাত এবং মাথা দিয়ে গুঁতা মারার বর্ণনা রয়েছে। দ্বন্দ্বযুদ্ধ বা দ্বৈত লড়াই (নিয়ুদ্ধাম) অনেক ক্ষেত্রেই এক পক্ষের মৃত্যু অবধি চলত। শত্রপ বংশের শাসনামলে শাসক রুদ্রদমন, যিনি "মহা বিজ্ঞান"-এ পারদর্শিতা ছিল (যার মধ্যে ভারতীয় শাস্ত্রীয় সঙ্গীত, সংস্কৃত ব্যাকরণ, এবং যুক্তিবিদ্যা অন্তর্ভুক্ত), তিনি চমৎকার অশ্বারোহী, গজারোহী, রথ-চালক, অসিযোদ্ধা এবং মুষ্টিযোদ্ধা ছিলেন বলে প্রচলিত রয়েছে। গুর্‌বিলাস শেমি নামক অষ্টাদশ শতকের একটি শিখ নথির অনেক জায়গায় মুষ্টিযুদ্ধের উল্লেখ পাওয়া যায়।
উনবিংশ শতকের শুরুর দিকে, লাহোর সেনাবাহিনী কর্তৃক চর্চিত মুষ্টিযুদ্ধ সম্পর্কে ফরাসি জেনারেল অ্যালার্ড মন্তব্য করেন, "রঞ্জিত সিং এর সেনাদলে দ্বন্দ্বযুদ্ধ অজানা। সৈন্যরা তাদের বিবাদ মীমাংসা করে মুষ্টির মাধ্যমে; মতপার্থক্য মীমাংসার একটি নিষ্ঠুর, এবং সমানভাবে অ-খ্রিস্টীয় পদ্ধতি।" তিনি মুষ্টিযুদ্ধের যে ধরনের কথা উল্লেখ করেছেন, সেটি ছিল লোহ্‌-মুষ্টি (লৌহমুষ্টি), যেটা প্রধানত উত্তর-পূর্বাঞ্চলে চর্চা করা হত।
ব্রিটিশ ঔপনিবেশিক শাসনামলে, ১৮৯০ এর দিকে পশ্চিমা মুষ্টিযুদ্ধের প্রচলনের ফলস্বরূপ স্থানীয় মুষ্টিযুদ্ধ চর্চায় ভাটা পড়ে, শেষ পর্যন্ত শুধু বেনারসের মুকি মুষ্টিযুদ্ধ টিকে ছিল। হিন্দু ধর্মাবলম্বীদের কাছে পবিত্র বলে বিবেচিত এই শহরে, প্রায় ৩০০ বছরের পুরনো মুষ্টিযুদ্ধ উৎসবের চল রয়েছে। এখানে চোটের ঘটনা অনেক বেশি এবং অনেক ক্ষেত্রেই গুরুতর। মুষ্টিযুদ্ধের এই শেষ আশ্রয়ে ঔপনিবেশিক সরকার নিষেধাজ্ঞা আরোপ করেছিল, কিন্তু পরে একজন ইউরোপীয় পুলিশ কমিশনার মুখোমুখি একক লড়াইয়ের পুনঃপ্রবর্তন করেন। স্বাধীনতা-পরবর্তী প্রসিদ্ধ যোদ্ধাদের মধ্যে নারায়ণগুরু বালাম্‌ভাট দেওধর এবং লক্ষণগুরু বালাম্‌ভাট দেওধর উল্লেখযোগ্য, কথিত আছে যে, তারা দুজনেরই একসাথে বারোজন যোদ্ধাকে পরাজিত করার ক্ষমতা ছিল। কালের পরিক্রমায় মুষ্টিযুদ্ধ একপ্রকার বিরল হয়ে ওঠে এবং ১৯৬০ এর দশকের মধ্যে এক প্রকার গোপন কার্যকলাপেই পরিণত হয়। বর্তমানকালে, কলকাতায় অবৈধভাবে খেলার আয়োজন করা হয়, অনেক ক্ষেত্রেই জুয়াড়ীদের দ্বারা।
মানেভঞ্জন, ভোজপুর
থাম্ব|ডান|২৫০পিক্সেল|২০১৪-এ মানেভঞ্জনের ছবি মানেভঞ্জন পূর্ব নেপালের ১ নং প্রদেশের ভোজপুর জেলার একটি গ্রাম উন্নয়ন সমিতি। ১৯৯১ সালের আদমশুমারি অনুসারে এখানে ২,৮৩২ জন লোক এবং ৫০৩টি স্বতন্ত্র পরিবারে বাস করত। মানেভঞ্জন নেপালের বর্তমান রাষ্ট্রপতি বিদ্যা ভণ্ডারীর জন্মস্থান এবং নিজ শহর।
আফ্রিকা
আফ্রিকা আয়তন ও জনসংখ্যা উভয় বিচারে বিশ্বের ২য় বৃহত্তম মহাদেশ (এশিয়ার পরেই)। পার্শ্ববর্তী দ্বীপগুলোকে গণনায় ধরে মহাদেশটির আয়তন ৩,০২,২১,৫৩২ বর্গ কিলোমিটার (১,১৬,৬৮,৫৯৮ বর্গমাইল)। এটি বিশ্বের মোট ভূপৃষ্ঠতলের ৬% ও মোট স্থলপৃষ্ঠের ২০.৪% জুড়ে অবস্থিত। এ মহাদেশের ৬১টি রাষ্ট্র কিংবা সমমানের প্রশাসনিক অঞ্চলে ১০০ কোটিরও বেশি মানুষ, অর্থাৎ বিশ্বের জনসংখ্যার ১৪% বসবাস করে। নাইজেরিয়া আফ্রিকার সর্বাধিক জনবহুল দেশ। আফ্রিকার প্রায় মাঝখান দিয়ে নিরক্ষরেখা টানা হয়।
এর বেশির ভাগ অংশই ক্রান্তীয় অঞ্চলে অবস্থিত। মহাদেশটির উত্তরে ভূমধ্যসাগর, উত্তর-পূর্বে সুয়েজ খাল ও লোহিত সাগর, পূর্বে ভারত মহাসাগর, এবং পশ্চিমে আটলান্টিক মহাসাগর। উত্তর-পূর্ব কোনায় আফ্রিকা সিনাই উপদ্বীপের মাধ্যমে এশিয়া মহাদেশের সাথে সংযুক্ত।
আফ্রিকা একটি বিচিত্র মহাদেশ। এখানে রয়েছে নিবিড় সবুজ অরণ্য, বিস্তীর্ণ তৃণভূমি, জনমানবহীন মরুভূমি, সুউচ্চ পর্বত এবং খরস্রোতা নদী। এখানে বহু বিচিত্র জাতির লোকের বাস, যারা শত শত ভাষায় কথা বলে। আফ্রিকার গ্রামাঞ্চলে জীবন শতাব্দীর পর শতাব্দী ধরে একই রয়ে গেছে, অন্যদিকে অনেক শহরে লেগেছে আধুনিকতার ছোঁয়া।
ব্যুৎপত্তি
আফ্রি ছিল একটি ল্যাটিন নাম যা নীলদের পশ্চিমে তৎকালীন উত্তর আফ্রিকার অধিবাসীদের বোঝাতে ব্যবহৃত হত, ব্যাপক অর্থে ভূমধ্যসাগরের দক্ষিণে (প্রাচীন লিবিয়া) সমস্ত ভূমিকে উল্লেখ করা হয়। এই নামটি মূলত লিবিয়ার একটি আদিবাসী উপজাতির, যাদেরকে আধুনিক বারবারদের পূর্বপুরুষ বলে মনে হয়। নামটি সাধারণত ফিনিশিয়ান শব্দ ʿafar-এর সাথে যুক্ত ছিল যার অর্থ "ধুলো", কিন্তু ১৯৮১ সালের একটি অনুমান দাবি করেছে যে এটি বারবার শব্দ ইফ্রি (বহুবচন: ইফরান) থেকে এসেছে যার অর্থ "গুহা"। একই শব্দ আলজেরিয়া এবং ত্রিপোলিটানিয়া থেকে আসা বানু ইফরানের নামে পাওয়া যেতে পারে। বনু ইফরান হলো একটি বর্বর উপজাতি যারা মূলত উত্তর-পশ্চিম লিবিয়ার ইয়াফরান এবং মরক্কোর ইফরান শহরে বাস করত।
রোমান শাসনের অধীনে, ১৪৬ খ্রিস্টপূর্বাব্দে তৃতীয় পিউনিক যুদ্ধে কার্থাজিনিয়ানদের পরাজয়ের পরে, এটি কার্থেজ প্রদেশের রাজধানী হয়ে ওঠে। তখন এটির নাম দেওয়া হয় আফ্রিকা প্রকনসুলারিস, যা আধুনিক লিবিয়ার উপকূলীয় অংশও অন্তর্ভুক্ত করে।
ইফ্রিকিয়ার পরবর্তী মুসলিম অঞ্চলে, বাইজেন্টাইন (পূর্ব রোমান) সাম্রাজ্যের এক্সার্চাটাস আফ্রিকার বিজয়ের পরেও এটির নামের একটি রূপ অপরিবর্তিত ছিল।
ইউরোপীয়রা মহাদেশের প্রকৃত ব্যাপ্তি বুঝতে পেরে, "আফ্রিকা" ধারণাটি তাদের জ্ঞানের সাথে প্রসারিত করেছিল।
অন্যান্য ব্যুৎপত্তিগত অনুমানগুলি প্রাচীন নাম "আফ্রিকা" এর জন্য অনুমান করা হয়েছে:
আফ্রিকান ইউনিয়ন
[[File:Regions_of_the_African_Union.png|থাম্ব|আফ্রিকান ইউনিয়নের অঞ্চল :
,,,,]]
আফ্রিকান ইউনিয়ন কমিশন আফ্রিকান ইউনিয়নের সাংবিধানিক আইন দ্বারা গঠিত, যার লক্ষ্য আফ্রিকান অর্থনৈতিক সম্প্রদায়কে একটি ফেডারেটেড কমনওয়েলথ প্রতিষ্ঠিত আন্তর্জাতিক কনভেনশনের অধীনে একটি রাষ্ট্রে রূপান্তর করা। আফ্রিকান ইউনিয়নের একটি সংসদীয় সরকার রয়েছে, যা আফ্রিকান ইউনিয়ন সরকার নামে পরিচিত, যা আইন প্রণয়ন, বিচার বিভাগীয় এবং নির্বাহী শাখাগুলোর সমন্বয়ে গঠিত। এটি আফ্রিকান ইউনিয়নের সভাপতি এবং রাষ্ট্রপ্রধান দ্বারা পরিচালিত হয়, যিনি প্যান-আফ্রিকান পার্লামেন্টেরও সভাপতি। একজন ব্যক্তি পিএপি-তে নির্বাচিত হওয়ার মাধ্যমে এবং পরবর্তীকালে পিএপি-তে সংখ্যাগরিষ্ঠ সমর্থন লাভ করে এইউর প্রেসিডেন্ট হন। আফ্রিকান পার্লামেন্টের প্রেসিডেন্টের ক্ষমতা ও কর্তৃত্ব সাংবিধানিক আইন এবং প্যান-আফ্রিকান পার্লামেন্টের প্রোটোকল থেকে প্রাপ্ত। এইউ-এর সরকার সর্ব-ইউনিয়ন, আঞ্চলিক, রাজ্য এবং পৌর কর্তৃপক্ষ, সেইসাথে শত শত প্রতিষ্ঠান নিয়ে গঠিত, যেগুলি একসাথে প্রতিষ্ঠানের দৈনন্দিন বিষয়গুলি পরিচালনা করে থাকে।
আফ্রিকার বিভিন্ন অংশে এখনও ব্যাপক আকারে মানবাধিকার লঙ্ঘন ঘটে, এর বেশিরভাগই রাষ্ট্রের তত্ত্বাবধানে হয়ে থাকে। এই ধরনের অধিকাংশ লঙ্ঘন রাজনৈতিক কারণে ঘটে থাকে। প্রায়ই গৃহযুদ্ধের পার্শ্বপ্রতিক্রিয়া হিসেবে মানবাধিকার লঙ্ঘিত হয়। সাম্প্রতিক সময়ে যেসব দেশে বড় ধরনের মানবাধিকার লঙ্ঘনের ঘটনা ঘটেছে তার মধ্যে রয়েছে কঙ্গো গণতান্ত্রিক প্রজাতন্ত্র, সিয়েরা লিওন, লাইবেরিয়া, সুদান, জিম্বাবুয়ে এবং কোত দিভোয়ার।
সীমান্ত নিয়ে দ্বন্দ্ব
আফ্রিকান রাষ্ট্রসমুহ দীর্ঘকাল যাবত আন্তর্জাতিক সীমান্ত নিয়ে বিরোধে জড়িয়ে আছে। ১৯৬৩ সালে প্রতিষ্ঠিত অর্গানাইজেশন অফ আফ্রিকান ইউনিটি (বর্তমানে আফ্রিকান ইউনিয়ন) আফ্রিকার প্রতিটি রাষ্ট্রের আঞ্চলিক অখণ্ডতার প্রতি সম্মানকে সংস্থাটির মূলনীতিগুলোর মধ্যে অন্যতম হিসেবে স্থান দিয়েছে। ফলে আন্তর্জাতিক সীমান্ত নির্ধারণকে কেন্দ্র করে আফ্রিকাতে খুব কমই সংঘাত হয়েছে,যা সেখানে রাষ্ট্র গঠনকে প্রভাবিত করেছে এবং কিছু রাষ্ট্রকে টিকে থাকতে সক্ষম করেছে যেগুলি অন্যদের দ্বারা পরাজিত এবং শোষিত হওয়ার ঝুঁকিতে ছিল। তবুও বিভিন্ন সময়ে প্রক্সি আর্মি বা বিদ্রোহী আন্দোলনের সমর্থনে বিভিন্ন আন্তর্জাতিক দ্বন্দ্ব দেখা দিয়েছে। রুয়ান্ডা, সুদান, অ্যাঙ্গোলা, সিয়েরা লিওন, কঙ্গো, লাইবেরিয়া, ইথিওপিয়া এবং সোমালিয়া সহ অনেক রাষ্ট্র গৃহযুদ্ধের সম্মুখীন হয়েছে।
ভাষা
আফ্রিকায় ৩৯০০ এর বেশি ভাষা আছে। এতে আছে আরবী,রুস,ইংরেজি এগুলো অন্যতম। আফ্রিকা মানবজাতির আতুড়ঘর। প্রায় ৫ হাজার বছর আগে উত্তর-পূর্ব আফ্রিকায় বিশ্বের প্রথম মহান সভ্যতাগুলির একটি, মিশরীয় সভ্যতা, জন্মলাভ করে। এরপর আফ্রিকাতে আরও বহু সংস্কৃতি ও রাজ্যের প্রতিষ্ঠা ও পতন হয়েছে। ৫০০ বছর আগেও সারা আফ্রিকা মহাদেশ জুড়ে সমৃদ্ধ নগর, বাজার, এবং শিক্ষাকেন্দ্র ছড়িয়ে ছিটিয়ে ছিল।
বিগত ৫০০ বছরে ইউরোপীয় বণিক ও ঔপনিবেশিকেরা ক্রমান্বয়ে আফ্রিকার উপর আধিপত্য বিস্তার করতে শুরু করে। ইউরোপীয় বণিকেরা লক্ষ লক্ষ আফ্রিকানদের দাস হিসেবে উত্তর আমেরিকা, দক্ষিণ আমেরিকা ও ক্যারিবীয় দ্বীপপুঞ্জের প্ল্যান্টেশনগুলিতে পাঠায়। ইউরোপীয়রা আফ্রিকার প্রাকৃতিক সম্পদ নিজেদের দেশের কলকারখানায় কাঁচামাল হিসেবে ব্যবহারের জন্য নিষ্কাশন করা শুরু করে। ১৯শ শতকের শেষ নাগাদ ইউরোপীয়রা প্রায় সমস্ত আফ্রিকা মহাদেশ দখল করে এবং একে ইউরোপীয় উপনিবেশে পরিণত করে।
কোথাও সহিংস যুদ্ধ, আবার কোথাও বা ধীর সংস্কারের মাধ্যমে প্রায় সমস্ত আফ্রিকা ১৯৫০ এবং ১৯৬০-এর দশকের মধ্যে স্বাধীনতা অর্জন করে। বিশ্ব অর্থনীতিতে উপনিবেশ-পরবর্তী আফ্রিকার অবস্থান দুর্বল। এখানকার যোগাযোগ ও পরিবহন ব্যবস্থা অণুন্নত এবং রাষ্ট্রগুলির সীমানা যথেচ্ছভাবে তৈরি। নতুন এই দেশগুলির নাগরিকদের ইতিহাস ও সংস্কৃতিগত দিক থেকে একতা বলতে তেমন কিছুই ছিল না।
আফ্রিকাতে ৫৩টি রাষ্ট্র আছে। এদের মধ্যে ৪৭টি আফ্রিকার মূল ভূখণ্ডে এবং ৬টি আশেপাশের দ্বীপগুলিতে অবস্থিত। সাহারা মরুভূমির মাধ্যমে মহাদেশটিকে দুইটি অংশে ভাগ করা হয়। সাহারা বিশ্বের বৃহত্তম মরুভূমি; এটি আফ্রিকা মহাদেশের উত্তর অংশের প্রায় পুরোটা জুড়ে বিস্তৃত। সাহারার উত্তরে অবস্থিত অঞ্চলকে উত্তর আফ্রিকা বলা হয়। সাহারার দক্ষিণে অবস্থিত আফ্রিকাকে সাহারা-নিম্ন আফ্রিকা বলা হয়। সাহারা-নিম্ন আফ্রিকাকে অনেক সময় কৃষ্ণ আফ্রিকাও বলা হয়। উত্তর আফ্রিকার দেশগুলির মধ্যে আছে আলজেরিয়া মিশর লিবিয়া মরক্কো সুদান এবং তিউনিসিয়া। সাহার-নিম্ন আফ্রিকাকে আবার পশ্চিম আফ্রিকা, পূর্ব আফ্রিকা, মধ্য আফ্রিকা এবং দক্ষিণাঞ্চলীয় আফ্রিকা অঞ্চলগুলিতে ভাগ করা হয়। পশ্চিম আফ্রিকার দেশগুলি হল বেনিন বুর্কিনা ফাসো আইভরি কোস্ট ঘানা গিনি গিনি-বিসাউ লাইবেরিয়া মালি মৌরিতানিয়া নাইজার নাইজেরিয়া সেনেগাল সিয়েরা লিওন গাম্বিয়া এবং টোগো। পূর্ব আফ্রিকাতে আছে বুরুন্ডি জিবুতি ইরিত্রিয়া ইথিওপিয়া কেনিয়া মালাউই মোজাম্বিক সোমালিয়া তানজানিয়া এবং উগান্ডা। মধ্য আফ্রিকাতে আছে অ্যাঙ্গোলা ক্যামেরুন মধ্য আফ্রিকান প্রজাতন্ত্র চাদ বিষুবীয় গিনি গাবন, কঙ্গো প্রজাতন্ত্র গণতান্ত্রিক কঙ্গো প্রজাতন্ত্র এবং রুয়ান্ডা। দক্ষিণাঞ্চলীয় আফ্রিকার দেশগুলির মধ্যে আছে বতসোয়ানা লেসোথো নামিবিয়া দক্ষিণ আফ্রিকা সোয়াজিল্যান্ড জাম্বিয়া এবং জিম্বাবুয়ে। আফ্রিকার দ্বীপরাষ্ট্রগুলির মধ্যে আছে আটলান্টিক মহাসাগরের কেপ ভার্দ এবং সাঁউ তুমি ও প্রিন্সিপি; ভারত মহাসাগরের কোমোরোস মাদাগাস্কার মরিশাস এবং সেশেলস।
ধর্ম
আফ্রিকায় ৫০০ টির বেশি ধর্ম আছে। এর মধ্যে ইসলাম ধর্মের অনুসারী বেশি। যারা মোট জনসংখ্যায় ৪৭%।আরো আছে আফ্রিকার ঐতিহ্যবাহী ধর্ম।যারা জনসংখ্যায় ৬%।এ ছাড়া খ্রিষ্টানরা  জনসংখ্যায় ৩৯%।
ম্যাকডোনেল ডগলাস এফ/এ-১৮ হরনেট
ম্যাকডোনেল ডগলাস এফ/এ-১৮ হরনেট একটি দ্বৈত ইঞ্জিন, সুপারসনিক, সর্ব-আবহাওয়া, বিমানবাহী রণতরী-সক্ষম, মাল্টিরোল যুদ্ধ বিমান, যা যুদ্ধা ও আক্রমণকারী বিমান উভয়ই (সুতরাং এফ/এ পদবি) হিসাবে নকশা করা হয়েছে। ম্যাকডোনেল ডগলাস (বর্তমানে বোয়িংয়ের অংশ) ও নরথ্রপ (বর্তমানে নরথ্রপ গ্রামেনের অংশ) দ্বারা নির্মিত, এফ/এ-১৮ ১৯৭০-এর দশকের মার্কিন নৌবাহিনী ও মেরিন কর কর্তৃক ব্যবহারের জন্য ওয়াইএফ-১৭ থেকে উদ্ভূত। হরনেট অন্যান্য কয়েকটি রাষ্ট্রের বিমানবাহিনী দ্বারা ব্যবহৃত হয় এবং এর আগে মার্কিন নৌবাহিনীর উড়ান প্রদর্শন স্কোয়াড্রন (ফ্লাইট ডেমোন্সট্রেশন স্কোয়াড্রন) ব্লু এঞ্জেলস দ্বারাও ব্যবহৃত হত।
হরনেট সর্বপ্রথম ১৯৮৬ সালে মার্কিন যুক্তরাষ্ট্রের লিবিয়ায় বোমা হামলার সময় লড়াইয়ের পদক্ষেপ দেখেছিল এবং ১৯৯১ সালের উপসাগরীয় যুদ্ধ ও ২০০৩ সালের ইরাক যুদ্ধে অংশ গ্রহণ করেছিল। এফ/এ-১৮ হরনেট বোয়িং এফ/এ-১৮ই/এফ সুপার হরনেটের বৃহত্তর বিবর্তনীয় পুনঃনকশার জন্য ভূমিরেখা হিসাবে কাজ করেছিল।
সাঁতরাগাছি–পুণে হামসফর এক্সপ্রেস
সাঁতরাগাছি–পুণে হামসফর এক্সপ্রেস  ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা পশ্চিমবঙ্গের হাওড়ায় অবস্থিত সাঁতরাগাছি জংশন রেলওয়ে স্টেশন এবং মহারাষ্ট্রের পুণে জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২০৮২১ / ২০৮২২ ট্রেন নম্বরাঙ্কিত হয়ে পরিচালিত হচ্ছে। ট্রেনটি পশ্চিমবঙ্গ, ঝাড়খণ্ড, ওড়িশা, ছত্রিশগড় ও মহারাষ্ট্রের মধ্যে চলাচল করে।   ট্রেনটি ২০৮২৭ / ২০৮২৮ জব্বলপুর–সাঁতরাগাছি হামসফর এক্সপ্রেস-এর সাথে রেক ভাগাভাগি করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
২০৮২১ নং সাঁতরাগাছি–পুণে হামসফর এক্সপ্রেস ৬৫ কিমি প্রতি ঘন্টা বেগে শনিবার যাত্রা শুরু করে ৩১ ঘন্টা ৪৫ মিনিটে ২০৫৮ কিমি এবং ২০৮২২ নং ট্রেনটি সোমবার ৬৪ কিমি প্রতি ঘন্টা বেগে যাত্রা করে ৩২ ঘন্টা ২০ মিনিটে ঐ দূরত্ব অতিক্রম করে।
লোকো লিংক
এই ট্রেনটি সাঁতরাগাছি ইলেকট্রিক লোকো শেড ডব্লিউএপি-৭ লোকোমোটিভ দ্বারা সাঁতরাগাছি থেকে পুণে পর্যন্ত যায়।
জাহরা রাহনাওয়ার্দ
জাহরা রাহনাওয়ার্দ (জন্ম: ১৯ আগস্ট ১৯৪৫) একজন ইরানি শিক্ষাবিদ, শিল্পী এবং রাজনীতিবিদ। রাহনাওয়ার্দ একজন বিশ্ববিদ্যালয়ের অধ্যাপক, শিল্পী এবং ক্রুসেডিং বুদ্ধিজীবী। ২০১১ সালের ফেব্রুয়ারি থেকে ২০১৮ সালের মে মাস পর্যন্ত গৃহবন্দী ছিলেন। ২০০৯ সালে ফরেন পলিসি ম্যাগাজিন তাকে বিশ্বের অন্যতম বিশিষ্ট চিন্তাবিদ হিসেবে মনোনীত করে। তিনি ইরানের সাবেক প্রধানমন্ত্রী মীর হোসেন মুসাভির স্ত্রী। তার কাজের একটি অংশে, তিনি মহিলাদের মতো পুরুষদেরও হিজাব আইনকে সম্মান করার পাশাপাশি মধ্যপ্রাচ্যে মহিলাদের অধিকারের জন্য সাধারণ কর্মীদের প্রতি গুরুত্বারোপ করেছেন।
জীবনের প্রথমার্ধ
রাহনাওয়ার্দ ইরানের বোরোজার্দে জন্মগ্রহণ করেন। তার পিতা হাজ-ফাতালি ছিলেন একজন শিয়া এবং কমিউনিস্ট বিরোধী। ইরানে শিয়া আলেমদের একটি সমাবেশের কথা শোনার পর, হজ-ফাথালি মারকাজি প্রদেশের খোমেনের দিকে চলে যানা। সেখানেই জাহরা বেড়ে উঠেন। জাহরা তেহরান বিশ্ববিদ্যালয় থেকে শিল্প ও স্থাপত্যে স্নাতক ও স্নাতকোত্তর ডিগ্রি অর্জন করেন। তিনি রাষ্ট্রবিজ্ঞানে ইসলামিক আজাদ বিশ্ববিদ্যালয় থেকে স্নাতকোত্তর এবং পিএইচডি ডিগ্রিও অর্জন করেছেন।
কর্মজীবন
বাম|থাম্ব| ২০০ah সালে জাহরা রাহনাওয়ার্দ রাহনাওয়ার্দ শাহের বিরুদ্ধে প্রথম দিকের বিপ্লবীদের মধ্যে ছিলেন। শাহ-শাসনের শেষ বছরগুলোতে তিনি আলী শরিয়তির ঘনিষ্ঠ ছিলেন, যিনি একজন ভিন্নমতাবলম্বী ইসলামপন্থী নেতা।
রাহনাওয়ার্দ ১৯৯৮ থেকে ২০০৬ পর্যন্ত তেহরানের আল-জাহরা বিশ্ববিদ্যালয়ের উপাচার্য এবং ইরানের সাবেক রাষ্ট্রপতি মোহাম্মদ খাতামির রাজনৈতিক উপদেষ্টা হিসেবে দায়িত্ব পালন করেন। ১৯৭৯ সালের ইরানি বিপ্লবের পর রাহানাভাদ প্রথম ইরানি নারী যিনি একটি বিশ্ববিদ্যালয়ের চ্যান্সেলর হিসেবে নিযুক্ত হন। প্রাক্তন বিজ্ঞান, গবেষণা ও প্রযুক্তি মন্ত্রী মোস্তফা মইন কর্তৃক তিনি এই পদে মনোনীত হন।  ২০০৫ সালে রাষ্ট্রপতি মাহমুদ আহমাদিনেজাদের নির্বাচন এবং সরকার থেকে সংস্কারবাদী কর্মকর্তাদের পদ থেকে সরিয়ে দেওয়া হয়। ২০০৬ সালে আল-জাহরা বিশ্ববিদ্যালয়ের চ্যান্সেলর পদ থেকে রাহনাভার্দকে অপসারণ করা হয় (অথবা পদত্যাগ করানো হয়)।
১৯৮৯ সালে প্রতিষ্ঠিত মহিলা সামাজিক ও সাংস্কৃতিক পরিষদের প্রধান হিসেবে, বিভিন্ন সামাজিক বিষয় অনুসন্ধানকারী সাতটি সরকারী কমিটির একজন হিসেবে, রাহনাভার্দ এই কমিটিগুলিকে নারী সদস্যদের দ্বারা আরও সমানভাবে প্রতিনিধিত্ব করার আহ্বান জানিয়েছেন এবং নারীদের দিতে সরকারের ব্যর্থতার একজন স্পষ্টবাদী সমালোচক ছিলেন যা তার মতে, কুরানের অধীনে তাদের বৈধ সামাজিক ও নাগরিক অধিকার।
২০০৯ সালের রাষ্ট্রপতি নির্বাচনে মুসাভি প্রবেশকরার সময় তিনি তার স্বামী মীর-হোসেইন মুসাভির প্রচারণার সক্রিয় সদস্য ছিলেন। এখন তিনি "আশার সবুজ পথ" বা দ্য গ্রিন পাথ অফ হোপ নামক সংগঠনের সদস্য এবং বিরোধী দলের অন্যতম নেতা। রাহনাভার্দ মোট ১৫টি বইয়ের লেখক।
ব্যক্তিগত জীবন
রাহনাভার্দ ইরানের প্রাক্তন প্রধানমন্ত্রী মীর-হোসেইন মুসাভির স্ত্রী। তিনি তিন কন্যার জননী। তারা হলো: কোকাব, নার্গেস এবং জাহরা। তিনি এবং মুসাভি ১৯৬৯ সালের ১৮ সেপ্টেম্বর বিয়ে করেন। তারা এখন গৃহবন্দী আছেন।
মোপিন উৎসব
মোপিন উৎসব ( Mopin Festival) একটি কৃষিপ্রধান উৎসব। এই উৎসব মূলতঃ ভারতের অরুণাচল প্রদেশ-এর গালো উপজাতি দের দ্বারা উদযাপিত হয়। মার্চ-এপ্রিল মাসে ফসল কাটার সময় এই উৎসব পালন করা হয়। গালো উপজাতি রা এই মাস দুটিকে "লুমি" এবং "লুকি" বলে। এই উৎসব দিয়ে গালো উপজাতিদের নতুন বছরের সুচনা হয়। থাম্ব|মোপিন উৎসবে নৃত্য thumb|হিমালয়ান বিশ্ববিদ্যালয়ে মোপিন উৎসব ২০১৭ সালের ৫ এপ্রিল
উদ্‌যাপন
সরকারীভাবে মোপিন উৎসবের নির্ধারিত তারিখ ৫ এপ্রিল। তবে উদ্‌যাপনের প্রস্তুতি শুরু হয়ে যায় ২ এপ্রিল থেকে। ৫ এপ্রিল মূল অনুষ্ঠান হয়। ৭-৮ এপ্রিল ধানের ক্ষেত পরিদর্শনের পর এই উৎসবের পরিসমাপ্তি হয়। ক্ষেত পরিদর্শনের অনুষ্ঠানকে রিগা আলো ( RIGA ALO) বলে। তবে গ্রামের দিকে উদ্‌যাপনটি এক মাস আগেই শুরু হয়ে যায়।
গালো উপজাতিরা বিশ্বাস করেন মোপিন উৎসব সমস্ত পরিবার এবং পুরো সম্প্রদায়ের ধন ও সমৃদ্ধি বয়ে আনে। তাদের বিশ্বাস এই উৎসব উদ্‌যাপনের রীতিনীতিগুলি কুপ্রভাব দূরে সরিয়ে দিয়ে সমস্ত মানবজাতির জন্য আশীর্বাদ, শান্তি এবং সমৃদ্ধি বয়ে আনে।
এই উৎসবের প্রধান দেবীর নাম মোপিন অ্যানে (Mopin Ane)। গালো উপজাতিদের কাছে এই দেবী বিশেষ মর্যাদা পান। তাদের বিশ্বাস এই দেবী উর্বরতা ও সমৃদ্ধি এনেছেন।
মোপিন উৎসবের সময় গালো উপজাতিরা তাদের ঐতিহ্যবাহী সাদা পোশাক পরেন। অপুং/পোকা(Apung/Poka ) নামে পরিচিত জনপ্রিয় একটি অ্যালকোহল যুক্ত স্থানীয় পানীয় (যা গাঁজানো ভাত থেকে তৈরি) সাধারণত বাঁশের কাপে করে অংশগ্রহণকারীদের মধ্যে বিতরণ করা হয়। এছাড়া বিভিন্ন রকমের খাবার পরিবেশন করা হয়। ভাতের সঙ্গে মাংস ও বাঁশের অঙ্ক‌ুর দিয়ে তৈরি এক ধরনের খাবারও পরিবেশন করা হয়, যা আমিন নামে পরিচিত।
মোপিন উৎসবে অংশগ্রহণকারীরা এট(Ette) নামে একটি চালের ময়দা একে অন্যের মুখে লাগায়। যেহেতু ভাত গালো উপজাতিদের প্রধান খাদ্য তাই এই প্রথাকে একটি পবিত্র আচার হিসাবে বিবেচনা করা হয়, যা সামাজিক ঐক্য, পবিত্রতা এবং ভালবাসার প্রতীক।
এই উৎসবে অংশগ্রহণকারীরা এই অনুষ্ঠানে পোপির (Popir) নামে একটি স্থানীয় ঐতিহ্যবাহী নৃত্য পরিবেশন করে।
১৯৬৬ সাল থেকে অরুণাচল প্রদেশের পশ্চিম সিয়াং জেলার আলং শহরে একটি কমিটি মোপিন উৎসবের আয়োজন করে চলেছে। সেখানে এই উৎসবকে কেন্দ্র করে হাজার হাজার মানুষ উপজাতি দের এই সংস্কৃতি উদ্‌যাপন ও সংরক্ষণের জন্য একত্রিত হন। ২০১৬ সালের ৫ এপ্রিল মোপিন উৎসব অনুষ্ঠিত হয়েছিল।
পারভীন আকবর
পারভিন আকবর একজন পাকিস্তানি অভিনেত্রী ও প্রযোজক। তিনি জামানি মঞ্জিল কে মশকরায়েঁ, আব দেখ খুদা ক্যা করতা হ্যায়, ইয়ে জিন্দেগি হ্যায় ও দেওয়ানগি নাটকে বিভিন্ন চরিত্রে অভিনয় করার জন্য পরিচিত।
কর্মজীবন
পারভিন আকবর ১৯৭৫ সালে পিটিভির একটি নাটকে অভিনয়ের মাধ্যমে তাঁর অভিনয় জীবন শুরু করেছিলেন। তিনি জামানি মঞ্জিল কে মশকরায়েঁ, আব দেখ খুদা ক্যা করতা হ্যায়, ইয়ে জিন্দেগি হ্যায় ও দেওয়ানগি নাটকে বিভিন্ন চরিত্রে অভিনয় করেছেন।
ব্যক্তিগত জীবন
পারভিন বিবাহিতা এবং তাঁর তিনটি সন্তান রয়েছে। তাঁর মেয়ে রাবিয়া কুলসুম এবং ছেলে মুহাম্মদ ফয়জান শেখ দুজনই অভিনয়শিল্পী। অভিনেত্রী মাহাম আমির তাঁর পুত্রবধু এবং অভিনেতা রেহান নিজামি হচ্ছেন তাঁর জামাতা।
তুরস্কের মহান জাতীয় সভা
গঠন
তুরস্কের ৮১ প্রশাসনিক প্রদেশের প্রতিনিধিত্বকারী ৮৭ নির্বাচনী জেলা থেকে জেফারসন পদ্ধতিতে একটি দলীয়-তালিকা আনুপাতিক প্রতিনিধিত্ব পদ্ধতিতে ৬০০ জন সংসদ সদস্য (ভারপ্রাপ্ত) পাঁচ বছরের জন্য নির্বাচিত হন (ইস্তাম্বুল ও আঙ্কারা তিনটি নির্বাচনী জেলায় বিভক্ত যেখানে ইজমির ও বুরসা বিশাল জনসংখ্যার কারণে দুটি করে ভাগ করা হয়েছে)। একটি ভারসাম্যহীন সংসদ ও এর অত্যধিক রাজনৈতিক বিভাজন এড়াতে ১৯৮২ থেকে ২০২২ সাল পর্যন্ত একটি দলকে সংসদে প্রতিনিধিত্বের যোগ্যতা অর্জনের জন্য জাতীয় ভোটের কমপক্ষে ১০% জিততে হয়েছে, কিন্তু ২০২২ সালে এটি ৭% এ নেমে আসে। ১০% সীমার ফলস্বরূপ, ২০০২ সালের নির্বাচনের পরে মাত্র দুটি দল এবং ২০০৭ সালে তিনটি দল আইনসভায় আসন জিতেছিলো। ২০০২ সালের নির্বাচনে পূর্ববর্তী সংসদে প্রতিনিধিত্ব করা প্রতিটি দলকে চেম্বার থেকে বের করে দেওয়া এবং ৪৬.৩% ভোটারের প্রতিনিধিত্বকারী দলগুলোকে সংসদে প্রতিনিধিত্ব করা থেকে বাদ দেওয়া হয়েছিলো। এই ভোটের সীমার সমালোচনা করা হয়েছে, কিন্তু ইউরোপীয় মানবাধিকার আদালতের কাছে করা অভিযোগ প্রত্যাখ্যান করা হয়।
স্বতন্ত্র প্রার্থীরাও নির্বাচন করতে পারেন এবং কোনো প্রান্তিকের প্রয়োজন ছাড়াই নির্বাচিত হতে পারেন।
সংসদের স্পিকার
থাম্ব|261x261পিক্সেল| সংসদের স্পিকারের সভাপতিত্ব চেয়ার ২০১৫ সালের জুনের সাধারণ নির্বাচনের পর ২৩ জুন ২০১৫ তারিখে সংসদে একটি নতুন মেয়াদ শুরু হয়। সিএইচপি থেকে দেনিজ বায়কাল অস্থায়ীভাবে স্পিকার হিসাবে দায়িত্ব পালন করেছিলেন, কারণ এটি একটি ভারসাম্যহীন সংসদের সময় টিবিএমএমের সবচেয়ে বয়স্ক সদস্যের স্পিকার হিসাবে কাজ করার প্রথা আছে। ইসমাইল কাহরামান ২২ নভেম্বর ২০১৫-এ মীমাংসা নির্বাচনের পর নির্বাচিত হন।
সংসদীয় দল
যে দলগুলোর কমপক্ষে ২০ জন ভারপ্রাপ্ত রয়েছে তারা একটি সংসদীয় দল গঠন করতে পারে। বর্তমানে সংসদে পাঁচটি সংসদীয় দল রয়েছে: সর্বোচ্চ সংখ্যক আসন প্রাপ্ত একেপি, সিএইচপি, এমএইচপি, ইয়ি দল ও এইচডিপি।
সংসদীয় তদন্ত কমিটি
রাষ্ট্রপতি, উপ-প্রধানমন্ত্রী ও মন্ত্রীদের বিরুদ্ধে তদন্তের দাবি হলে এবং গোপন ভোটিংয়ের মাধ্যমে সাধারণ পরিষদ কর্তৃক অনুমোদিত হলে এই কমিটিগুলো প্রতিষ্ঠিত হয়।
আন্তর্জাতিক কমিটি
সংসদ সদস্যগণ আবেদন কমিটি বা পরিকল্পনা ও বাজেট কমিটির সদস্য না হলে একাধিক কমিটিতে যোগ দিতে পারবেন। ওই কমিটির সদস্যরা অন্য কোনো কমিটিতে অংশ নিতে পারবেন না। অন্যদিকে সংসদ সদস্যদেরও কমিটির জন্য কাজ করতে হয় না। প্রতিটি কমিটির সদস্য সংখ্যা উপদেষ্টা পরিষদের প্রস্তাব ও সাধারণ পরিষদের অনুমোদন দ্বারা নির্ধারিত হয়।
কমিটি যে ইস্যু পায় সে অনুযায়ী উপ কমিটি স্থাপিত হয়। শুধুমাত্র সরকারি অর্থনৈতিক উদ্যোগ (পিইই) কমিটিরই ধ্রুবক উপ কমিটি আছে যেগুলো পিইইর একটি দলের জন্য বিশেষভাবে দায়ী।
এনজিওগুলো কমিটির আমন্ত্রণে কমিটির সভায় যোগ দিতে পারে তাই স্বেচ্ছাসেবক ব্যক্তি বা জনসাধারণের অংশগ্রহণ উপলব্ধ নয়। ভিজ্যুয়াল মিডিয়া নয় এমন গণমাধ্যম বৈঠকে অংশ নিতে পারে। গণমাধ্যম প্রতিনিধিরা সাধারণত গণমাধ্যম প্রতিষ্ঠানের সংসদীয় কর্মী। কমিটিগুলো যৌথ সিদ্ধান্তে গণমাধ্যমের উপস্থিতি রোধ করতে পারে।
বর্তমান বিন্যাস
২৪ জুন ২০১৮-এ অনুষ্ঠিত সাধারণ নির্বাচনের ফলাফল অনুমোদনের পর ৭ জুলাই ২০১৮ তারিখে তুরস্কের ২৭তম সংসদ কার্যভার গ্রহণ করে। ২৭ তম সংসদের গঠন, নীচে দেখানো হয়েছে।
সংসদ ভবন
বর্তমান সংসদ ভবনটি দেশের সংসদের তৃতীয় ভবন। যে ভবনে প্রথম সংসদ ছিলো সেটিকে ঐক্য ও প্রগতি সমিতির আঙ্কারা সদর দপ্তর থেকে থেকে রূপান্তরিত করা হয়েছিলো। স্থপতি হাসিপ বে দ্বারা এর নকশা করা হয়, এটি ১৯২৪ সাল পর্যন্ত ব্যবহার করা হয়েছিলো এবং এখন এটি স্বাধীনতা যুদ্ধ জাদুঘরের ভবন হিসাবে ব্যবহৃত হয়, দ্বিতীয় ভবনটি যেখানে সংসদ বসানো হয়েছিলো সেটি স্থপতি ভেদাত (টেক) বে (১৮৭৩-১৯৪২) দ্বারা নকশা করা হয়েছিলো যা ১৯২৪ থেকে ১৯৬০ পর্যন্ত ব্যবহৃত হয়। এটি এখন প্রজাতন্ত্র জাদুঘর হিসাবে রূপান্তরিত হয়েছে। মহান জাতীয় সভা বর্তমানে আঙ্কারার বাকানলুকলার পাড়ায় একটি আধুনিক ও মনোমুগ্ধকর ভবনে অবস্থিত। স্থাপত্যবিদ ও অধ্যাপক ক্লেমেন্স হোলজমিস্টার (১৮৮৬-১৯৯৩) দ্বারা স্মৃতিসৌধ ভবনের প্রকল্পটির নকশা করা হয়েছিলো। ভবনটিকে ১৯৮৯-১৯৯৯ সালের তুর্কি ৫০,০০০ লিরা ব্যাঙ্কনোটের বিপরীতে চিত্রিত করা হয়। ২০১৬ সালের তুরস্কের অভ্যুত্থান প্রচেষ্টার সময় ভবনটি তিনবার বিমান হামলার শিকার হয়ে লক্ষণীয় ক্ষতি হয়েছিলো। পরে, সংসদ ২০১৬ সালের গ্রীষ্মে একটি সংস্কারের মধ্য দিয়ে যায়।
সুফি মুহাম্মদ সারওয়ার
সুফি মুহাম্মদ সারওয়ার (مولانا صوفی محمد سرور; ৭ ডিসেম্বর ১৯৩৩ – ১৫ মে ২০১৮) ছিলেন একজন পাকিস্তানি ইসলামি পণ্ডিত, লেখক এবং জামিয়া আশরাফিয়ার শায়খুল হাদিস। তিনি জামিয়া খায়রুল মাদারিস এবং জামিয়া আশরাফিয়ায় পড়াশোনা করেছেন।
প্রারম্ভিক জীবন এবং শিক্ষা
সারওয়ারের জন্ম ১৯৩৩ সালের ৭ ডিসেম্বর ডেরা গাজী খান জেলায়। দশম শ্রেণির পর তিনি জামিয়া আশরাফিয়ার প্রতিষ্ঠাতা মুফতি মুহাম্মদ হাসানের কাছ থেকে ধর্মীয় শিক্ষা শুরু করেন এবং তারপর খায়ের মুহাম্মদ জলন্ধরির জামিয়া খায়রুল মাদারিস মুলতানে ধর্ম অধ্যয়ন করেন। এরপর তিনি জামিয়া আশরাফিয়া লাহোরে হাদিসের কোর্সে ভর্তি হয়ে স্নাতক সম্পন্ন করেন। এছাড়া তিনি পাকিস্তানের গ্র্যান্ড মুফতি শফি উসমানির অধীনে করাচিতে কিছুকাল পড়াশোনা করেন।
আলিম থেকে স্নাতক হওয়ার পর, তিনি জামিয়া খায়রুল মাদারিস মুলতানে তিন বছর এবং দারুল উলুম ঈদগাহ কবিরওয়ালায় দশ বছর অতিবাহিত করেন, জামিয়া আশরাফিয়া, লাহোরে হাদিস এবং অন্যান্য বিষয়ে পাঠদান করেন। তিনি প্রসিদ্ধ কিতাব আবু দাউদ তারপর বুখারী শরীফ শুরু করেন। তিনি মৃত্যু পর্যন্ত প্রতিদিন আসরের নামাজের পর আশরাফ আলী থানভীর মালফুজাত (বক্তৃতা) পড়াতেন।
সাহিত্যকর্ম
মুহাম্মদ সারওয়ার বেশ কয়েকটি বইয়ের লেখক:
মৃত্যু
মুহাম্মদ সারওয়ার ২০১৮ সালের ১৫ মে লাহোরে মারা যান। জামিয়া আশরাফিয়া লাহোরে জানাজায় ইমামতি করেন তার ছেলে মাওলানা সুফি আতিকুর রহমান। লাহোর শেরশাহ কবরস্থানে তাকে দাফন করা হয়। ব্যক্তিগত জীবনে তিন ছেলে সুফি আতিকুর রহমান, শফিকুর রহমান ও আবদুল রহমান এবং তিন মেয়ের জনক।
পাঞ্জাবের তৎকালীন মুখ্যমন্ত্রী শেহবাজ শরীফ, জমিয়তে উলেমায়ে ইসলামের কেন্দ্রীয় আমির ফজলুর রহমান, মহাসচিব আব্দুল গফুর হায়দারী, জেইউআইয়ের ডেপুটি সেক্রেটারি জেনারেল মাওলানা মুহাম্মদ আমজাদ খান, ফেডারেল মন্ত্রী আকরাম খান দুররানি, মাওলানা আতাউর রহমান, হাফিজ হুসাইন আহমেদ, মুহাম্মদ আসলাম ঘোরী প্রমুখ তার মৃত্যুতে শোক প্রকাশ করে বলেছেন, সুফি মুহাম্মদ সারওয়ারের ধর্মীয় শিক্ষা ও সামাজিক সেবা আমাদের মাঝে দীর্ঘকাল স্মরণীয় হয়ে থাকবে।
নলিনী প্রভা ডেকা
নলিনী প্রভা ডেকা (১১ ই মার্চ ১৯৪৪ - ১৫ জুন ২০১৪) ভারতের ব্রহ্মপুত্র উপত্যকা ঘেরা ভারতের একটি রাজ্য আসামের লেখক, কবি, গল্পকার, অভিনেত্রী এবং নাট্যকার। তিনি ২০১২ সালে একটি সমাবেশে   লেদো দ্বারা  আসাম সাহিত্য সভাতে (অসম লিটারেরি সোসাইটি) সম্মানিত হয়েছিলেন। ডেকা তার স্বামী ভবানন্দ ডেকার সাথে অসমীয়া ঐতিহ্য, ঐতিহ্যবাহী রীতিনীতি, বুনন এবং ফ্যাব্রিক আর্ট, রান্না এবং লোক সংগীতের প্রচার করেছিলেন। তারা ঐতিহ্যবাহী অসমীয়া জীবনধারা, শিল্প, সাহিত্য এবং সংস্কৃতি নিয়ে গবেষণা করেন।  ডেকা প্রথম মহিলা সম্পাদক এবং শিশুদের ম্যাগাজিন ফুল  এর প্রকাশক ছিলেন। এবং নিন্দুকদের প্রশংসা পেয়েছে এমন ৩০ টি বই লিখেছিলেন। আকাশবাণীতে মহিলা এবং শিশুদের সম্পর্কিত বিষয় ডেকা রেডিওগুলিতে প্রচার করেন।
আসাম ট্রিবিউনের মতে, "ডেকা আমাদের সমাজের একটি প্রতিষ্ঠানের মতো এবং আমাদের রাজ্যের সাংস্কৃতিক ও অর্থনৈতিক ক্ষেত্রে অবদান রেখেছেন"। দৈনিক সানকাঢ়জ্যোতি পত্রিকা যা একটি অসমীয়া দৈনন্দিন প্রকাশিত গুয়াহাটি পত্রিকা।  এখানে বর্ণনা করা হয়েছিল  আদিবাসী অসমীয়ার আদিবাসী জীবনধারা ও  অসমীয়া বয়ন ঐতিহ্য কেমন  প্রচার করে কেমন ঐতিহ্যগত সামাজিক তত্ত্ব  পৃষ্ঠপোষকতা মধ্যে একটি উল্লেখযোগ্য ভূমিকা রেখেছেন।   ডেকা গুয়াহাটিতে ২০১৪ সালের জুন মাসের ১৫ তারিখে মারা যান। তাকে চৈতুনস শ্রদ্ধা জানাতে একটি মিউজিক ভিডিও প্রকাশ করা হয়েছিল।
লেখক
ডেকা মোট ৩০ টি বই লিখেছেন এবং সেগুলো সম্পাদনা করেছেন। বেশিরভাগ আসামিতে ছোটগল্পসহ তাঁর কিছু লেখা বই ইংরেজিতে অনুবাদ হয়েছে। ডেকার বইগুলি মহেশ্বর নিওগ, ভূপেন হাজারিকা, প্রমোদ চন্দ্র ভট্টাচার্য, শীলভদ্র, রামমাল ঠাকুরিয়া, ভবানন্দ ডেকা, বিশ্বেশ্বর হাজারিকা এবং কনক চন্দ্র ডেকা পর্যালোচনা করেছেন। ভূপেন হাজারিকা এবং মামনি রায়সোম গোস্বামী (ইন্দিরা গোস্বামী) এর সাথে তাঁর সৌহার্দ্যপূর্ণ সম্পর্ক ছিল এবং হাজারিকা তাঁর একটি বই সম্পর্কে একটি নিবন্ধ লিখেছিলেন।  ডেকা এবং তাঁর স্বামীর সাহিত্যিক দাম্পাতি অধিকার ভবানন্দ ডেকা – নলিনী প্রভা ডেকা শিরোনামের একটি সংকলন ২০১৪ সালের ৮ ডিসেম্বর গুয়াহাটিতে চালু হয়েছিল।  ডাচ বিজ্ঞানী এবং লেখক কনস্ট্যান্টিন অরেল স্টেরি ২৮ ফেব্রুয়ারি ২০১৫ আরেকটি বই (একটি অসাধারণ অসমীয়া দম্পতি, ডেকা এবং তার স্বামী সম্পর্কে) প্রবর্তন করেছিলেন।
তিনি তিনটি স্বল্প-গল্প সংগ্রহ লিখেছিলেন। যার মধ্যে রয়েছে ২০১১ সালের এলান্ধু (স্মুত নামে কিছু ইংরাজী ভাষার গল্প রয়েছে) এবং এবিঝা মাটি (একটি প্লট অব ল্যান্ড) (১৯৯০)। ডেকার ছোট গল্পগুলি ভ্রাতৃত্ব এবং ধর্মীয় সহনশীলতার উপর জোর দেয়। তাঁর অনেক কবিতা অসমীয়া সংগীতশিল্পী ও গায়ক গেয়েছিলেন এবং গেয়েছিলেন। ডেকা ১৯৮৭ সালে একটি জনপ্রিয় শিশু ম্যাগাজিন ফুল (ফুল) সম্পাদনা শুরু করেন।  এবং কয়েক বছর ধরে নিজের মুদ্রণ প্রেসে ম্যাগাজিনটি মুদ্রণ ও প্রকাশ করেছিলেন।
কে তুমি নন্দিনী
কে তুমি নন্দিনী একটি ভারতীয় বাংলা চলচ্চিত্র,যা ২০১৯ সালের ২৬ এপ্রিলে মুক্তি পেয়েছে। এই চলচ্চিত্রটি পরিচালনা করেছেন পথিকৃৎ বসু।  এই চলচ্চিত্রে অভিনয় করেছেন বনি সেনগুপ্ত ও রূপশা মুখোপাধ্যায়।
কাহিনী সংক্ষেপ
একজন উচ্চাকাঙ্ক্ষী মেডিকেল ছাত্রী নন্দিনী।সে আবিরের প্রেমে পাগল হয়।আবির আংশিক কৃষক, মার্শাল আর্ট শিক্ষক এবং সকলের একজন ভালোবাসার মানুষ। কিন্তু আবীর কি কখনো তার জন্য নন্দিনীর অনুভূতির প্রতিদান দেবে?
আপ মুঝে আচ্ছে লাগনে লাগে
আপ মুঝে আচ্ছে লাগনে লাগে (হিন্দি: आप मुझे अच्छे लगने लगे; তোমাকে আমার ভালো লাগতে শুরু করেছে) হলো ২০০২ সালে মুক্তিপ্রাপ্ত একটি রোম্যান্টিক বলিউড চলচ্চিত্র। বিক্রম ভাট এই ছবিটি পরিচালনা করেন এবং এতে মুখ্য ভূমিকায় অভিনয় করেন হৃতিক রোশন ও অমীশা প্যাটেল। কহো না... প্যার হ্যায় ছবির পর এই ছবিতেই দ্বিতীয়বারের জন্য হৃতিক রোশন ও আমিশা পটেল নায়ক-নায়িকার ভূমিকায় অভিনয় করেন।
কাহিনী-সারাংশ
সপ্না (অমীশা প্যাটেল) এক কড়া রক্ষণশীল পরিবারের মেয়ে। কিন্তু সে রোহিতের (হৃতিক রোশন) প্রেমে পড়ে যায়। তার ভয় হয় বাড়িতে জানাজানি হলে এ নিয়ে তুমুল অশান্তি হবে। এদিকে তার বাবা প্রতাপ ঢোলাকিয়া (কিরণ কুমার) সপ্নার বিয়ে ঠিক করেছিলেন তার এক বন্ধুর পুত্রের সঙ্গে। অন্যদিকে সপ্নার দাদা রমণ ঢোলাকিয়া (মুকেশ তিওয়ারি) তার বাবার পদক্ষেপ অনুসরণ করে সপ্না ও রোহিতের প্রেমে বাধা দিতে শুরু করে। সপ্না ভয় পেয়ে যায়। সে রোহিতের সঙ্গে পালিয়ে যাওয়ার চেষ্টা করে। রোহিত তাকে নিজের হোস্টেলে নিয়ে যায়। সেখানে সে ছেলের ছদ্মবেশে থাকে। প্রথমদিকে রোহিতের কোনও কোনও বন্ধু তার সঙ্গে স্বচ্ছন্দ হতে পারেনি। কিন্তু ধীরে ধীরে সে প্রত্যেকের বিশ্বাস অর্জন করে এবং সকলের বন্ধুতে পরিণত হয়।
রোহিত সপ্নাকে বিয়ে করার ব্যাপারে দৃঢ়প্রতিজ্ঞ ছিল। এই ব্যাপারে ঢোলাকিয়া পরিবারের তরফ থেকে বাধা আসে। প্রথমে তারা সপ্নাকে খুব মারধর করে তাকে নিজের কামরায় বন্দী করে রাখে। তারপর তারা রোহিতকে একটি নির্জন জায়গায় আসতে বাধ্য করে। সেখানে তারা রোহিতকে মারতে যান। তারা জানতেন না, সপ্না বিষ খেয়েছে। তাদের অবাক করে দিয়ে সপ্না বলে একমাত্র রোহিতের সঙ্গে তাকে থাকতে দিলেই তার প্রাণ বাঁচানো সম্ভব হবে। সপ্নাকে বাঁচাতে তারা রোহিতের কাছে ক্ষমা চান এবং দু’জনের বিয়েতে সম্মতি দেন। রোহিত ও সপ্নার বিবাহ হয়।
সংগীত
আপ মুঝে অচ্ছে লগনে লগে ছবির সংগীত পরিচালনা করেন রাজেশ রোশন। গান রচনা করেন দেব কোহলি ও ইব্রাহিম আশক।
ফটোফসফোরাইলেশন
থাম্ব|300x300পিক্সেল|বিজ্ঞানী চার্লস বার্নস ১৮৯৩ সালে প্রথম 'ফটোসিন্থেসিস' শব্দটি ব্যবহার করেন। এই শব্দটি দুটি গ্রীক শব্দ থেকে নেওয়া হয়েছে, photos - যার অর্থ আলো এবং synthesis - যার অর্থ রসায়নে সরল পদার্থকে একত্রিত করে একটি পদার্থ তৈরি করা। তাই আলোর উপস্থিতিতে খাদ্য সংশ্লেষণকে 'ফটোসিন্থেসিস' বলে। থাইলাকয়েড ঝিল্লিতে সালোকসংশ্লেষণের আলো-নির্ভর প্রতিক্রিয়ার মাধ্যমে ননসাইক্লিক ফটোফসফোরিলেশন। ফটোফসফোরিলেশন হল সালোকসংশ্লেষণ মাধ্যমে ADP সৌরশক্তি গ্রহণ করে ATP-তে পরিণত হওয়ার প্রক্রিয়া। চক্রীয় ফটোফসফোরিলেশন অ্যারোবিক এবং অ্যানেরোবিক উভয় অবস্থাতেই ঘটে, যা জীবিত প্রাণীর জন্য উপলব্ধ শক্তির প্রধান প্রাথমিক উৎস দ্বারা চালিত হয়, যা হল সূর্যালোক। সমস্ত জীব একটি ফসফেট যৌগ তৈরি করে, এটিপি, যা জীবনের সর্বজনীন শক্তির মুদ্রা। ফটোফসফোরিলেশনে, আলোক শক্তি একটি জৈবিক ঝিল্লি জুড়ে প্রোটনকে পাম্প করতে ব্যবহৃত হয়, একটি ইলেকট্রন পরিবহন চেইনের মাধ্যমে ইলেকট্রনের প্রবাহের মধ্যস্থতায়। এটি একটি প্রোটন গ্রেডিয়েন্টে শক্তি সঞ্চয় করে। প্রোটনগুলি ATP সিন্থেস নামক একটি এনজাইমের মাধ্যমে প্রবাহিত হওয়ার সাথে সাথে ADP এবং অজৈব ফসফেট থেকে ATP উৎপন্ন হয়। কার্বন ডাই অক্সাইড এবং NADPH থেকে কার্বোহাইড্রেটের সংশ্লেষণে সহায়তা করার জন্য ক্যালভিন চক্রে ATP অপরিহার্য।
গবেষণার প্রাথমিক ইতিহাস
১৯৫০ সালে, ভিভোতে ফটোফসফোরিলেশনের অস্তিত্বের জন্য প্রথম পরীক্ষামূলক প্রমাণ অটো ক্যান্ডলার অক্ষত ক্লোরেলা কোষ ব্যবহার করে উপস্থাপন করেছিলেন এবং তার ফলাফলগুলিকে আলো-নির্ভর এটিপি গঠন হিসাবে ব্যাখ্যা করেছিলেন। ১৯৫৪ সালে, ড্যানিয়েল আই. আর্নন P 32 এর সাহায্যে বিচ্ছিন্ন ক্লোরোপ্লাস্টে ভিট্রোতে ফটোফসফোরিলেশন আবিষ্কার করেন। ফটোফসফোরিলেশনের প্রাথমিক গবেষণার উপর তার প্রথম পর্যালোচনা ১৯৫৬ সালে প্রকাশিত হয়েছিল।
মারাইজ ইরাসমাস
মারাইজ ইরাসমাস (Marais Erasmus; জন্ম: ২৭ ফেব্রুয়ারি, ১৯৬৪) দক্ষিণ আফ্রিকায় জন্মগ্রহণকারী আন্তর্জাতিক ক্রিকেট আম্পায়ার। তিনি আন্তর্জাতিক ক্রিকেট কাউন্সিল কর্তৃক মনোনীত আইসিসি’র সেরা আম্পায়ার তালিকার একজন সদস্য। প্রথম-শ্রেণীর ক্রিকেটে বোল্যান্ড ক্রিকেট দলের হয়ে খেলেছেন। খেলায় তিনি অল-রাউন্ডারের ভূমিকায় অবতীর্ণ হতেন।
ইরাসমাস ২০০৮ সালে আন্তর্জাতিক আম্পায়ার তালিকায় অন্তর্ভুক্ত হন। এরপর খুব দ্রুত ২০১০ সালে আইসিসি’র সেরা আম্পায়ার তালিকায় সদস্যরূপে উত্তরণ ঘটান।
আম্পায়ারিত্ব
১৮ অক্টোবর, ২০০৭ তারিখে নাইরোবি'র নাইরোবি জিমখানা স্টেডিয়ামে অনুষ্ঠিত কেনিয়া বনাম কানাডা'র মধ্যকার একদিনের আন্তর্জাতিক ক্রিকেটের মাধ্যমে আম্পায়ার জীবনে প্রবেশ করেন। এর পূর্বেই অবশ্য টি২০ ক্রিকেটে আম্পায়ার হিসেবে অভিষিক্ত হয়েছেন। ২৪ ফেব্রুয়ারি, ২০০৬ তারিখে জোহানেসবার্গের ওয়ান্ডারার্স স্টেডিয়ামে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যে অনুষ্ঠিত টি২০ ক্রিকেটে খেলা পরিচালনা করেন। পরবর্তীতে ১৭-২১ জানুয়ারি, ২০১০ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত বাংলাদেশ-ভারতের মধ্যকার টেস্টে প্রথমবারের মতো খেলা পরিচালনার সুযোগ পান।
ক্রিকেট বিশ্বকাপ, ২০১৫
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় অন্যতম সদস্য ছিলেন তিনি। তন্মধ্যে, ১৪ ফেব্রুয়ারি, ২০১৫ তারিখে ক্রাইস্টচার্চের হ্যাগলে ওভালে অনুষ্ঠিত নিউজিল্যান্ড ও শ্রীলঙ্কার মধ্যকার উদ্বোধনী খেলাটি পরিচালনা করেন। ২০ মার্চ, ২০১৫ তারিখে অ্যাডিলেড ওভালে অনুষ্ঠিত কোয়ার্টার-ফাইনালে অস্ট্রেলিয়া-পাকিস্তানের খেলাও পরিচালনা করেছেন।
আম্পায়ার পরিসংখ্যান
১ সেপ্টেম্বর, ২০১৬ তারিখ পর্যন্ত:
বিতর্কিত ভূমিকা
শুরুতে আম্পায়ার হিসেবে সঠিক ও সুন্দরভাবে খেলা পরিচালনা করেছেন। কিন্তু জুলাই/আগস্ট, ২০১১ সালে অনুষ্ঠিত ভারত-ইংল্যান্ডের মধ্যেকার টেস্ট সিরিজে মাঠে তার ভূমিকা নিয়ে প্রশ্নবিদ্ধতায় পড়ে যান। বিশেষ করে ট্রেন্ট ব্রিজে অনুষ্ঠিত দ্বিতীয় টেস্টে অধিকাংশ দর্শকই তার সিদ্ধান্তে হতবাক হন।
অস্ট্রেলিয়া ও শ্রীলঙ্কার মধ্যেকার একদিনের আন্তর্জাতিক ক্রিকেট সিরিজের চতুর্থ খেলায় ডেভিড ওয়ার্নারকে এলবিডব্লিউ প্রদান করে পুনরায় সবচেয়ে বেশি প্রশ্নের মুখোমুখি হন।
প্রাণ-পদার্থবিজ্ঞান
প্রাণ-পদার্থবিজ্ঞান (ইংরেজি Biophysics) একটি আন্তঃশাস্ত্রীয় বিজ্ঞান যেটিতে পদার্থবিজ্ঞানের চিরায়তভাবে ব্যবহৃত দৃষ্টিভঙ্গি ও পদ্ধতিসমূহ প্রয়োগ করে জৈব বা জীববৈজ্ঞানিক ঘটনাবলী অধ্যয়ন করা হয়।  প্রাণ-পদার্থবিজ্ঞানের সীমা জৈব সংগঠনের সমস্ত মাপনী জুড়ে বিস্তৃত; অণু (molecule) থেকে সমগ্র জীবদেহ (organism) এমনকি জীবসমষ্টি (population) পর্যন্ত এর আওতায় পড়েছে। প্রাণপদার্থবৈজ্ঞানিক গবেষণার সাথে প্রাণরসায়ন, আণবিক জীববিজ্ঞান, ভৌত রসায়ন, শারীরবিদ্যা, ন্যানোপ্রযুক্তি, প্রাণ-প্রকৌশল, পরিগণনামূলক জীববিজ্ঞান, প্রাণ-বলবিজ্ঞান, বিকাশমূলক জীববিজ্ঞান ও ব্যবস্থাদি জীববিজ্ঞানের ব্যাপক সম্পর্ক আছে।
এছাড়া উচ্চশিক্ষায়তনে প্রাণ-পদার্থবিজ্ঞান পরিভাষাটি দিয়ে নিয়মিত জৈব ব্যবস্থাসমূহে ভৌত রাশিসমূহের (যেমন বিদ্যুৎপ্রবাহ, তাপমাত্রা, পীড়ন, বিশৃঙ্খলা-মাত্রা, ইত্যাদি) অধ্যয়ন করাকে নির্দেশ করা হয়। অন্যান্য জৈবনিক বিজ্ঞান যেমন আণবিক জীববিজ্ঞান, কোষ জীববিজ্ঞান, রাসায়নিক জীববিজ্ঞান ও প্রাণরসায়নেও জীবসমূহের প্রাণ-পদার্থবৈজ্ঞানিক ধর্মের উপরে গবেষণা করা হয়।
প্রাণ-পদার্থবিজ্ঞানের ভিত্তি
জীববিজ্ঞান জীবজগতের বৈচিত্র্য এবং তাদের জীবনধারণের প্রক্রিয়া বোঝার চেষ্টা করে। জৈবিক প্রাণী কীভাবে খাদ্য সংগ্রহ করে, একে অন্যের সাথে সম্পর্ক গড়ে তোলে, পরিবেশকে অনুভব করে এবং বংশবৃদ্ধি করে এগুলো হচ্ছে জীববিজ্ঞানের বিষয়।
জীবপদার্থবিজ্ঞান একদিকে যেমন ডি.এন.এ কিংবা প্রোটিনে অনু-পরমাণুর বিন্যাস খুঁজে বের করতে পারে, ঠিক তেমনি প্রযুক্তিকে ব্যাবহার করে ক্যান্সারের চিকিৎসা কিংবা কৃত্রিম কিডনি তৈরি করতে পারে। পরিবেশ দূষণ নিয়ন্ত্রণে এবং জীববৈচিত্র্য সংরক্ষণে জীবপদার্থবিজ্ঞানের প্রয়োগ ঘটানো সম্ভব।
প্রাণ-পদার্থবিজ্ঞানে জগদীশচন্দ্র বসুর অবদান
জগদীশচন্দ্র বসু উদ্ভিদ শারীরতত্ত্বের উপর অনেক গুরুত্বপূর্ণ আবিষ্কার করেন। এর মাঝে উদ্ভিদের বৃদ্ধি রেকর্ড করার জন্য ক্রেসকোগ্রাফ আবিষ্কার, খুব সুক্ষ্ম নাড়াচাড়া শনাক্ত এবং বিভিন্ন উদ্দীপনায় সাড়া দেওয়ার বিষয়গুলো উল্লেখযোগ্য। আগে ধারণা করা হতো উদ্দীপনায় সাড়া দেওয়ার প্রকৃতি হচ্ছে রাসায়নিক, তিনি দেখিয়েছিলেন এটি আসলে বৈদ্যুতিক।
জীববৈচিত্র্য
জীববৈচিত্র্য হল পৃথিবীতে জীবনের জৈবিক বৈচিত্র্য এবং পরিবর্তনশীলতা এবং  অধ্যাপক হ্যামিল্টনের মতে, পৃথিবীর মাটি, জল ও বায়ুতে বসবাসকারী সব উদ্ভিদ, প্রাণী ও অনুজীবদের মধ্যে যে জিনগত, প্রজাতিগত ও পরিবেশগত (বাস্তুতান্ত্রিক) বৈচিত্র্য দেখা যায় তাকেই জীববৈচিত্র্য বলে। মার্কিন জীব বিজ্ঞানী ই.এ.নরসে  এবং তার সহযোগীদের সূত্ৰ অনুযায়ী জৈব বৈচিত্ৰ্য হল জল, স্থল সকল জায়গায় সকল পরিবেশে থাকা সকল ধরনের জীব এবং উদ্ভিদের বিচিত্ৰতা। পৃথিবীর ১০ বিলিয়ন ভাগের একভাগ অংশতেই ৫০ মিলিয়ন প্ৰজাতির বিভিন্ন জীব-জন্তু এবং উদ্ভিদের বসবাস৷জীববৈচিত্র্যকে নানাভাবে সংজ্ঞায়িত করা যায় যেমন – (১) ইউনাইটেড নেশন্‌স এনভায়রনমেন্ট প্রোগ্রাম (UNEP) অনুসারে জীববৈচিত্র্য হল কোনো অঞ্চলের অন্তর্গত সমস্ত উদ্ভিদ ও প্রাণীর জিনগত, প্রজাতিগত ও বাস্তুতন্ত্রের বিভিন্নতা। (২) সি জে ব্যারো-র (C J Barrow) মতে জীববৈচিত্র্য হল একটি অঞ্চলের অর্থাৎ একটি বাস্তুতন্ত্রের অন্তর্গত বিভিন্ন প্রজাতির মধ্যে বৈচিত্র্য। এমনকি একটি নির্দিষ্ট প্রজাতির জিনগত বৈচিত্র্যও জীববৈচিত্র্যের অন্তর্গত। অর্থাৎ কোনো একটি অঞ্চলের অন্তর্গত প্রাকৃতিক বাসস্থান বা হ্যাবিট্যাট এবং ওই বাসস্থানে বসবাসকারী সমস্ত প্রাণী, উদ্ভিদ ও অণুজীবের প্রজাতি এবং তাদের জিনগত বৈচিত্র্যের সমাহারকে এককথায় জীববৈচিত্র্য বা বায়োডাইভার্সিটি বলে।
নামকরণ এবং ব্যুৎপত্তি
১৯৬৮ সালে “বায়োলজিক্যাল ডাইভার্সিটি” (Biological diversity) কথাটি সর্বপ্রথম ব্যবহার করেন বন্যপ্রাণী বিজ্ঞানী ও সংরক্ষণবিদ রেমন্ড এফ ডাসমান (Raymond F Dasmann)।
"বায়োডাইভার্সিটি” (Biodiversity) কথাটি সর্বপ্রথম ১৯৮৫ সালে ডবু জি রোজেন (W G Rosen) ও পরে ১৯৮৮ সালে ব্যবহার করেন পতঙ্গবিদ ইও উইলসন (EO Wilson)।
জীব বৈচিত্র্যের শ্রেণীবিভাগ
জীব বৈচিত্ৰ্যকে প্রধানত তিনটি ভাগে বা স্তরে বিভক্ত করা হয়। যথা-
জিনগত বৈচিত্র্য
জিনগত বৈচিত্র্য
প্রজাতিগত বৈচিত্র্য
কোনো বাস্তুতন্ত্রে বিভিন্ন প্রজাতির উদ্ভিদ, প্রাণী ও অনুজীবের উপস্থিতিকে প্রজাতিগত জীববৈচিত্র বা স্পিসিজ ডাইভার্সিটি (Species diversity) বলে। এই বৈচিত্র্য থেকে প্রজাতির সংখ্যা, শ্রেণি, বর্ণ, ছে জানা যায়। নিরক্ষীয় বৃষ্টি অরণ্য বাস্তুতন্ত্রে প্রজাতিগত বৈচিত্র্য বা স্পিসিজ ডাইভার্সিটি সবচেয়ে বেশি। একটি স্থানে অবস্থানকারী বিভিন্ন প্রজাতির মধ্যে যে বৈচিত্র্যতা লক্ষ করা যায় তাকে প্রজাতিগত জীববৈচিত্র্য বলে। এই ধরনের বিভিন্নতা একটা প্ৰজাতির অথবা বিভিন্ন প্ৰজাতির অন্তৰ্গত সদস্য সমূহের মধ্যে দেখা যায়৷ বিজ্ঞানী এড‌ওয়ার্ড উইলসনের (১৯৯২) মতে বিশ্বে ১০ মিলিয়নের থেকে ৫০ মিলিয়ন জীবিত প্ৰজাতি আছে৷ তবে কেবল ১.৫ মিলিয়ন জীবিত প্ৰজাতির এবং ৩,০০,০০০ জীবাষ্ম প্ৰজাতি আবিষ্কার করে নামকরণ করা হয়েছে৷ ইতোমধ্যে বহু প্ৰজাতির প্ৰকৃতির সাথে ভারসাম্য রক্ষা করতে না পারায় বিলুপ্তি ঘটেছে৷ প্ৰজাতি বৈচিত্ৰতা নিৰ্ণয় করার জন্য দুটা সূচক ব্যবহার করা হয় - শেন'ন উইনার সূচক এবং সিম্পসন সূচক।
বাস্তুতান্ত্রিক জীববৈচিত্র্য
একটি বিরাট অঞ্চল জুড়ে বিভিন্ন বাস্তুতন্ত্রের প্রকারভেদকে বাস্তুতান্ত্রিক জীববৈচিত্র্য বা ইকোসিস্টেম ডাইভার্সিটি (Ecosystem diversity) বলে। বিভিন্ন বাস্তুতন্ত্রে জিনগত বৈচিত্র্য এবং প্রজাতিগত বৈচিত্রের কারণেও বাস্তুতাত্ত্বিক বৈচিত্র্য ঘটে। প্রাকৃতিক পরিবেশে ভূমিরূপ, আর্দ্রতা, তাপমাত্রা এবং শক্তিপ্রবাহ আলাদা হয় বলে বাস্তুতান্ত্রিক জীববৈচিত্র্য ঘটা সম্ভব হয়।
হুইটেকার (Whittaker) [১৯৭২]-এর মত অনুসারে বাস্তুতান্ত্রিক জীববৈচিত্র্য নির্ধারণের তিনটি সূচক আছে। যেমন- (১) আলফা বৈচিত্র্য, (২) বিটা বৈচিত্র্য, (৩) গামা বৈচিত্র্য।
স্থানীয় জীববৈচিত্র্য (আলফা বৈচিত্র্য) এবং আঞ্চলিক (regional) জীববৈচিত্র্যের অনুপাতকে বিটা বৈচিত্র্য β-Diversity) বলা হয়। এই পদ্ধতিতে এক পরিবেশ থেকে অন্য পরিবেশের প্রজাতির বৈচিত্র্যা সম্পর্কে জানা যায়।
যে-কোনো খুব বড়ো ভৌগোলিক অঞ্চলের (যেমন- হিমালয় অঞ্চল) মধ্যে পরিবেশ ও প্রাকৃতিক বাসভূমির পার্থকের জন্য বিভিন্ন বাস্তুতন্ত্রে থাকা জীব প্রজাতির যে সামগ্রিক বৈচিত্র্য তৈরি হয় তাকে গামা বৈচিত্র্য (γ-Diversity) বলা হয়। ভারতের মতো বড়ো দেশের জীববৈচিত্র্য হল গামা বৈচিত্র্য। গামা বৈচিত্র্যের ওপর নির্ভর করে জীববৈচিত্র্য আইন এবং ইকো-ট্যুরিজম (Eco Tourism) গড়ে তোলা হয়।
জীববৈচিত্রের গুরুত্ব অপরীসিম।
পৃথিবীতে জীববৈচিত্র্য আছে বলে পরিবেশে শক্তি প্রবাহ ঘটে। খাদ্য-খাদক সম্পর্কের ভিত্তিতে প্রাণী ও কীটপতঙ্গ বেঁচে থাকে। বাস্তুতন্ত্র গতিশীল (dynamic) ও কার্যকর হয়। পরিবেশ রক্ষা ও দুর্যোগ নিবারণের ক্ষেত্রে জীববৈচিত্র্যের কার্যকর প্রভাব আছে যেমন— ম্যানগ্রোভ অরণ্য ক্রান্তীয় ঘূর্ণবাত ও সুনামির প্রভাব থেকে উপকূল অঞ্চলকে অনেকটাই রক্ষা করতে পারে। সাংস্কৃতিক মূল্যবোধ রক্ষা করা, দূষণ নিয়ন্ত্রণ করা, আধ্যাত্মিক ও নান্দনিক মূল্যবোধ তৈরি করা প্রভৃতি ক্ষেত্রেও জীববৈচিত্র্য বিশেষ ভূমিকা পালন করে।
জীববৈচিত্র্যের অর্থনৈতিক উপযোগিতা আছে। জীববৈচিত্র্য আছে বলে মানুষ খাদ্যের জোগান পায় শিল্পের কাঁচামাল পায়, বিনোদন ও পর্যটন শিল্প গড়ে তুলতে পারে। ওষুধ প্রস্তুত করার জন্য ভেষজ কাঁচামালের জোগান জীববৈচিত্র্যই সুনিশ্চিত করে।
জীববৈচিত্র্য ধ্বংস
জীববৈচিত্র্য নানা কারণে বিনষ্ট হয়, যেমন—